76. ΒΑΣΙΛΙΚΟΝ ΔΙΑΤΑΓΜΑ της 6/11 Φεβρ. 1956 Περί εφαρμογής του άρθρ. 15 Νόμ. 3200/1955 «περί Διοικητικής Αποκεντρώσεως». Εν όψει του άρθρ. 15 του Νόμ. 3200/1955 «περί Διοικητικής Αποκεντρώσεως» εν συνδυασμώ προς το Ν.Δ. 3070/1954 «περί Οργανώσεως των Υπηρεσιών του Υπουργείου Εμπορίου». Άρθρ.1.-Ανατίθεμεν την γνωμοδότησιν προς επιβολήν υπό των νομαρχών των δυνάμει του Α.Ν. 2375/1940 επιβαλλομένων εισφορών, ως και επί θεμάτων κοστολογήσεως γενικώς, εις τας κατά το άρθρ. 7 του από 10/11.5.1946 Ν.Δ/τος «περί Αγορανομικού Κώδικος» κυρωθέντος, τροποποιηθέντος και συμπληρωθέντος δια του Ν.Δ 136/1946, Αγορανομικάς Επιτροπάς. Εν τη ασκήσει των καθηκόντων των τούτων αι Αγορανομικαί Επιτροπαί διακρίνονται εις τμήμα και εις την ολομέλειαν. Το τμήμα συγκροτούμενον εκ του προϊσταμένου της οικείας Περιφερειακής Υπηρεσίας ή Εποπτείας Εμπορίου, του αντιπροσώπου του Εμπορικού και Βιομηχανικού Επιμελητηρίου, του προϊσταμένου της Γεωργικής Υπηρεσίας και του αντιπροσώπου, του Εργατικού Κέντρου, επιλαμβάνεται των υποθέσεων εις πρώτον βαθμόν, η δε ολομέλεια γνωμοδοτεί επί αιτήσεων αναθεωρήσεως αποφάσεων εκδοθεισών βάσει γνωμοδοτήσεων του τμήματος ή και επί αυτεπαγγέλτου αναθεωρήσεως, συμφώνως προς τας διατάξεις του άρθρ. 2 του Νόμ. 196/1943, κυρωθέντος δια του Νόμ. 3125/1955.  Βλ. ήδη άρθρ. 1 παρ. 3Β του Β.Δ. 458/1965 (τόμ. 138 σελ. 739). Άρθρ.2.-Προκειμένης ασκήσεως υπό των νομαρχών Κεφαλληνίας και Ζακύνθου της αρμοδιότητος του Υπουργού Εμπορίου, περί ης η παρ. IV εδάφ. τελευταίον, της υπ’ αριθ. 1154/24.10.1953 Πράξεως του Υπουργικού Συμβουλίου, κυρωθείσης δια του Νόμ. 2841/1954 απαιτείται προηγουμένη γνωμοδότησις των οικείων επιτροπών του άρθρ. 30 του Ν.Δ. 135/1946. 